Voicechas Leonas Opalinskis

Voicechas Leonas Opalinskis (1708–1775 m. lapkričio 24 d. Opalenicoje) – ATR valstybinis veikėjas, Mazovijos vaivada (1765–1770) ir Seradzo vaivada (1770–1775).

 Biografija 
Lenkijos bajorų Opalinskių giminės atstovas, herbo „Lodzia“ savininkas. Boleslavo seniūno Pranciškaus Antano Opalinskio (m. 1713) ir Anos Pronskos (m. 1736) trečiasis sūnus. Broliai – karaliaus pulkininkas Stanislovas (1702–1743) ir Poznanės kanauninkas Adomas (1703–1765).

Mokėsi Krokuvos akademijoje. 1733 m. palaikė Stanislovo Leščinskio išrinkimą į Lenkijos karaliaus sostą. Buvo nuo Veliuno žemės konsuliaru ir delegatu į Dzikovo konfederaciją 1734 m.Konfederacja Generalna Stanów Koronnych y Wielkiego Xięztwa Litewskiego na walnym zieźdźie w Dźikowie pod Sandomierzem postanowiona dnia V miesiąca Listopada. Roku Pańskiego MDCC.XXXIV, b.n.s.

Augusto III valdymo metu Voicechas Opalinskis perėjo į Čartoriskių grupuotės pusę. 1764 m. buvo išrinktas pasiuntiniu (deputatu) nuo Čersko žemės į elekcinį seimą, kur palaikė Stanislovo Augusto Poniatovskio kandidatūrą į Lenkijos karaliaus sostą.Akt elekcyi Roku Tysiąć Siedemset Sześćdziesiątego Czwartego, Miesiąca Sierpnia, Dnia dwudziestego siódmego, s. 90.

Gavo Mazovijos vaivados pareigybę 1765 m.Historia Polski, Polska 1586–1831 ISBN 978-84-9819-813-3 s. 158 ir Seradzo vaivados 1770 m. Švento Stanislovo ordino kavalierius. Jis buvo vienas iš Baro konfederacijos šalininkų Didžiojoje Lenkijoje, bet slėpė savo ištikimybę. Po jo vaidmens atskleidimo Voicechas Opalinskis pateko į „Stanislovo Augusto ir Rusijos priešų“ sąrašą.''«Dzieje Opalenicy», Czesław Łuczak, Poznań 1993, str. 52 Bandymas areštuoti buvo nesėkmingas ir jis pabėgo į Sileziją.

Didžiojoje Lenkijoje buvo Grodzicko-Opalenicko rakto valdytojas.

Mirė Opalenice 1775 m. lapkričio 24 d., buvo palaidotas miesto bernardinų vienuolyno, pastatyto jo šeimos, rūsyje.

 Šeima 
1743 m. vedė Terezę Potocką (m. 1765), Belzo vaivados Stepono Potockio (m. 1726/1727) ir Joanos Seniavskos (m. 1733), Lenčicos vaivados Jurgio Antonijaus Varšickio (m. apie 1734) našlės, dukterį. Santuoka buvo bevaikė.

Santuokos dėka su Tereze Potocka Voicechas Opalinskis įgijo dideles žemės valdas Veliuno žemėje.

 Išnašos 

 Nuorodos 

Kategorija:Opalinskiai
Kategorija:Mazovijos vaivados
Kategorija:Lenčicos vaivados
Kategorija:Karūnos tribunolo maršalkos
Kategorija:Boleslaveco seniūnai
Kategorija:Seradzo vaivados